text: Apoteksrøver anholdt med gerningsvåben i kælderen
  28 januar 2017 kl. 17.17
  Den mand, der lørdag morgen begik et røveri mod et apotek i Esbjerg, blev lørdag eftermiddag anholdt. Søndag blev han varetægtsfængslet i fire uger.
  En opmærksom borger gav Syd- og Sønderjyllands Politi et tip om den mand, der tidligere i dag lavede et røveri mod et apotek i Esbjerg. Tippet førte lørdag eftermiddag til en anholdelse af manden, der nu har erkendt, at det var ham.
   - Inden vi gik ind og anholdte manden, gik vi ned i kælderen. Her fandt vi både jakke, styrthjelm, hammer, kniv og knallert, så vi var ret sikre på, at det var ham, oplyser Erik Lindholdt, vagtchef ved Syd- og Sønderjyllands Politi, til TV SYD.
   Manden er en 31-årig mand, og politiet formoder, at han har en tilknytning til narkomiljøet i byen. Han er nu anbragt i arresten, men allerede nu har manden erkendt, at han det var ham, der stod bag røveriet. 
  I et grundlovsforhør søndag gentog den 31-årige sin tilståelse og blev varetæftsfængslet i fire uger.
  
  31 årig mand fra Esbjerg har erkendt forsøg på røveri mod Krone Apotek i Esbjerg lørdag morgen. Han er nu varetægtsfængslet. #politidk
  
  